cyanic-selkie/wikianc huggingface dataset:
লালন
মৃত্যু
লালন ১৮৯০ সালের ১৭ই অক্টোবর লালন ১১৬ বছর বয়সে কুষ্টিয়ার কুমারখালির ছেউড়িয়াতে নিজ আখড়ায় মৃত্যুবরণ করেন। মৃত্যুর প্রায় একমাস পূর্ব থেকে তিনি পেটের সমস্যা ও হাত পায়ের গ্রন্থির সমস্যায় ভুগছিলেন। অসুস্থ অবস্থায় দুধ ছাড়া অন্য কিছু খেতেন না। এসময় তিনি মাছ খেতে চাইতেন। মৃত্যুর দিন ভোর ৫টা পর্যন্ত তিনি গান-বাজনা করেন এবং এক সময় তার শিষ্যদের বলেন, “আমি চলিলাম”, এবং এর কিছু সময় পরই তার মৃত্যু হয়। তার নির্দেশ বা ইচ্ছা না থাকায় তার মৃত্যুর পর হিন্দু বা মুসলমান কোনো ধরনের ধর্মীয় রীতি নীতিই পালন করা হয় নি। তারই উপদেশ অনুসারে ছেউড়িয়ায় তার আখড়ার মধ্যে একটি ঘরের ভিতর তার সমাধি গড়ে তোলা হয়।
দর্শন
লালনের গানে মানুষ ও তার সমাজই ছিল মুখ্য। লালন বিশ্বাস করতেন সকল মানুষের মাঝে বাস করে এক মনের মানুষ। আর সেই মনের মানুষের সন্ধান পাওয়া যায় আত্মসাধনার মাধ্যমে। দেহের ভেতরেই মনের মানুষ বা যাকে তিনি অচিন পাখি বলেছেন, তার বাস। সেই অচিন পাখির সন্ধান মেলে পার্থিব দেহ সাধনার ভেতর দিয়ে দেহোত্তর জগতে পৌঁছানোর মাধ্যমে। আর এটাই বাউলতত্ত্বে 'নির্বাণ' বা 'মোক্ষ' বা 'মহামুক্তি' লাভ। তিনি সবকিছুর ঊর্ধ্বে মানবতাবাদকে সর্বোচ্চ স্থান দিয়েছেন। তার বহু গানে এই মনের মানুষের প্রসঙ্গ উল্লিখিত হয়েছে। তিনি বিশ্বাস করতেন মনের মানুষ এর কোন ধর্ম, জাত, বর্ণ, লিঙ্গ, কূল নেই। মানুষের দৃশ্যমান শরীর এবং অদৃশ্য মনের মানুষ পরস্পর বিচ্ছিন্ন, কিন্তু শরীরেই মনের বাস। সকল মানুষের মনে ঈশ্বর বাস করেন। লালনের এই দর্শনকে কোন ধর্মীয় আদর্শের অন্তর্গত করা যায় না। লালন, মানব আত্মাকে বিবেচনা করেছেন রহস্যময়, অজানা এবং অস্পৃশ্য এক সত্তা রূপে। খাঁচার ভিতর অচিন পাখি গানে তিনি মনের অভ্যন্তরের সত্তাকে তুলনা করেছেন এমন এক পাখির সাথে, যা সহজেই খাঁচারূপী দেহের মাঝে আসা যাওয়া করে কিন্তু তবুও একে বন্দি করে রাখা যায় না।
লালনের সময়কালে যাবতীয় নিপীড়ন, মানুষের প্রতিবাদহীনতা, ধর্মীয় গোঁড়ামি-কুসংস্কার, লোভ, আত্মকেন্দ্রিকতা সেদিনের সমাজ ও সমাজ বিকাশের সামনে বাঁধা হয়ে দাঁড়িয়েছিল। সমাজের নানান কুসংস্কারকে তিনি তার গানের মাধ্যমে করেছেন প্রশ্নবিদ্ধ। আর সে কারণেই লালনের সেই সংগ্রামে বহু শিষ্ট ভূস্বামী, ঐতিহাসিক, সম্পাদক, বুদ্ধিজীবী, লেখক এমনকি গ্রামের নিরক্ষর সাধারণ মানুষও আকৃষ্ট হয়েছিলেন ।
আধ্যাত্মিক ভাবধারায় তিনি প্রায় দুই হাজার গান রচনা করেছিলেন। তার সহজ-সরল শব্দময় এই গানে মানবজীবনের রহস্য, মানবতা ও অসাম্প্রদায়িক দৃষ্টিভঙ্গি প্রকাশ পেয়েছে। লালনের বেশ কিছু রচনা থেকে ইঙ্গিত পাওয়া যায় যে তিনি ধর্ম-গোত্র-বর্ণ-সম্প্রদায় সম্পর্কে অতীব সংবেদনশীল ছিলেন। ব্রিটিশ আমলে যখন হিন্দু ও মুসলিম মধ্যে জাতিগত বিভেদ-সংঘাত বাড়ছিল তখন লালন ছিলেন এর বিরূদ্ধে প্রতিবাদী কণ্ঠস্বর। তিনি মানুষে-মানুষে কোনও ভেদাভেদে বিশ্বাস করতেন না। মানবতাবাদী লালন দর্শনের মূল কথা হচ্ছে মানুষ। আর এই দর্শন প্রচারের জন্য তিনি শিল্পকে বেছে নিয়েছিলেন। লালনকে অনেকে পরিচয় করিয়ে দেবার চেষ্টা করেছেন সাম্প্রদায়িক পরিচয় দিয়ে। কেউ তাকে হিন্দু, কেউ মুসলমান হিসেবে পরিচয় করাবার চেষ্টা করেছেন। লালনের প্রতিটি গানে তিনি নিজেকে ফকির (আরবি "সাধু") হিসেবে উপস্থাপন করেছেন।
লালন সম্পর্কে রবীন্দ্রনাথ ঠাকুর বলেছেন: লালন ফকির নামে একজন বাউল সাধক হিন্দু, মুসলমান, বৌদ্ধ, জৈন ধর্মের সমন্বয় করে কী যেন একটা বলতে চেয়েছেন - আমাদের সবারই সেদিকে মনোযোগ দেওয়া উচিত। যদিও তিনি একবার লালন 'ফকির' বলেছেন, এরপরই তাকে আবার 'বাউল' বলেছেন, যেখানে বাউল এবং ফকিরের অর্থ পারস্পরিক সংঘর্ষপ্রবণ।
বাউল দর্শন
বাউল একটি বিশেষ লোকাচার ও ধর্মমত। লালনকে বাউল মত এবং গানের একজন অগ্রদূত হিসেবে বিবেচনা করা হয়। লালনের গানের জন্য উনিশ শতকে বাউল গান জনপ্রিয়তা অর্জন করে। বাউল গান মানুষের জীবন দর্শন সম্পৃক্ত বিশেষ সুর সমৃদ্ধ। বাউলরা সাদামাটা জীবনযাপন করেন এবং একতারা বাজিয়ে গান গেয়ে গ্রামে গ্রামে ঘুরে বেড়ানোই তাদের অভ্যাস। বাংলা লোকসাহিত্যের একটি বিশেষ অংশ। ২০০৫ সালে ইউনেস্কো বাউল গানকে বিশ্বের মৌখিক এবং দৃশ্যমান ঐতিহ্যসমূহের মাঝে অন্যতম শ্রেষ্ঠ সম্পদ হিসেবে ঘোষণা করে।
বিশ্ব সাহিত্যে প্রভাব
thumb|লালনের শিষ্য ভোলাই শাহের হাতে লেখা লালনের নাম। ঊনবিংশ শতকের শুরুর দিকে অপ্রচলিত বাংলা অক্ষরে লেখা।|259x259px লালনের গান ও দর্শনের দ্বারা অনেক বিশ্বখ্যাত কবি, সাহিত্যিক, দার্শনিক প্রভাবিত হয়েছেন। বিশ্বকবি রবীন্দ্রনাথ লালনের মৃত্যুর ২ বছর পর তার আখড়া বাড়িতে যান এবং লালনের দর্শনে প্রভাবিত হয়ে ১৫০টি গান রচনা করেন। তার বিভিন্ন বক্তৃতা ও রচনায় তিনি লালনের প্রসঙ্গ তুলে ধরেছেন। লালনের মানবতাবাদী দর্শনে প্রভাবিত হয়েছেন সাম্যবাদী কবি কাজী নজরুল ইসলাম। মার্কিন কবি এলেন গিন্সবার্গ লালনের দর্শনে প্রভাবিত হন এবং তার রচনাবলিতেও লালনের রচনাশৈলীর অনুকরণ দেখা যায়। তিনি আফটার লালন নামে একটি কবিতাও রচনা করেন।
লালনের সংগীত ও ধর্ম-দর্শন নিয়ে দেশ-বিদেশে নানা গবেষণা হয়েছে ও হচ্ছে। ১৯৬৩ ছেউড়িয়ায় আখড়া বাড়ি ঘিরে লালন লোকসাহিত্য কেন্দ্র প্রতিষ্ঠিত হয়। এরপর লালন লোকসাহিত্য কেন্দ্রের বিলুপ্তি ঘটিয়ে ১৯৭৮ সালে শিল্পকলা একাডেমীর অধীনে প্রতিষ্ঠিত হয় লালন একাডেমী।
তার মৃত্যুদিবসে ছেউড়িয়ার আখড়ায় স্মরণ উৎসব হয়। দেশ-বিদেশের প্রত্যন্ত অঞ্চল থেকে অসংখ্য মানুষ লালন স্মরণোৎসব ও দোল পূর্ণিমায় এই আধ্যাত্মিক সাধকের দর্শন অনুস্মরণ করতে প্রতি বছর এখানে এসে থাকেন। ২০১০ সাল থেকে এখানে পাঁচ দিনব্যাপী উৎসব হচ্ছে। এই অনুষ্ঠানটি "লালন উৎসব" হিসেবে পরিচিত। ২০১২ সালে এখানে ১২২তম লালন উৎসব অনুষ্ঠিত হয়।
নাটক
লালন সাঁইজির জীবনীর নির্ভরযোগ্য তথ্য ও লালন-দর্শনের মূল কথা নিয়ে সাইমন জাকারিয়া রচনা করেছেন “উত্তরলালনচরিত” শীর্ষক নাটক। নাটকটি ঢাকার সদর প্রকাশনী হতে প্রকাশিত হয়েছে। উত্তরলালনচরিত নাটকটি নাট্যকার ও বাউলসাধকদের সমন্বয়ে ঢাকা বিশ্ববিদ্যালয়ের নাটমণ্ডলে উপস্থাপিত হয়েছে।
thumb|লালনের আখড়ায় লালন গানের চর্চারত কয়েকজন ভক্ত|214x214px
উপন্যাস
রণজিৎ কুমার লালন সম্পর্কে সেনবাউল রাজারাম, নামে একটি উপন্যাস রচনা করেন। পরেশ ভট্টাচার্য রচনা করেন বাউল রাজার প্রেম নামে একটি উপন্যাস। ভারতের বিখ্যাত কথা সাহিত্যিক সুনীল গঙ্গোপাধ্যায় লালনের জীবনী নিয়ে রচনা করেন মনের মানুষ উপন্যাস। এই উপন্যাসে কোন নির্ভরযোগ্য সূত্র ব্যতিরেকেই লালনকে হিন্দু কায়স্থ হিসাবে চিহ্নিত করা হয়েছ, নাম দেয়া হয়েছে লালন চন্দ্র কর। রবীন্দ্রনাথ ঠাকুরের বিখ্যাত উপন্যাস ‘গোরা’ শুরু হয়েছে লালনের গান ‘‘খাঁচার ভিতর অচিন পাখি কেমনে আসে যায়’’ দিয়ে।
ছোট গল্প
১৯৩৬ খ্রিস্টাব্দে সুনির্মল বসু লালন ফকিরের ভিটে নামে একটি ছোট গল্প রচনা করেন। শওকত ওসমান ১৯৬৪ খ্রিস্টাব্দে রচনা করেন দুই মুসাফির নামের একটি ছোটগল্প।
চলচ্চিত্র
লালনকে নিয়ে কয়েকটি চলচ্চিত্র ও তথ্যচিত্র নির্মিত হয়েছে। ১৯৭২ খ্রিস্টাব্দে সৈয়দ হাসান ইমাম পরিচালনা করেন লালন ফকির চলচ্চিত্রটি। শক্তি চট্টোপাধ্যায় ১৯৮৬ খ্রিস্টাব্দে একই নামে একটি চলচ্চিত্র নির্মাণ করেন। ম. হামিদ ১৯৮৮ খ্রিস্টাব্দে পরিচালনা করেন তথ্যচিত্র দ্যাখে কয়জনা যা বাংলাদেশে টেলিভিশনে প্রদর্শিত হয়। তানভীর মোকাম্মেল ১৯৯৬ সালে পরিচালনা করেন তথ্যচিত্র অচিন পাখি। ২০০৪ সালে তানভির মোকাম্মেলের পরিচালনায় লালন নামে একটি চলচ্চিত্র নির্মাণ করা হয় । এ চলচ্চিত্রটিতে লালনের ভূমিকায় অভিনয় করেন রাইসুল ইসলাম আসাদ এবং এটি জাতীয় চলচ্চিত্র পুরস্কার অর্জন করে। এছাড়া ২০১০ এ সুনীল গঙ্গোপাধ্যায়ের উপন্যাস অবলম্বনে গৌতম ঘোষ মনের মানুষ নামে একটি চলচ্চিত্র নির্মাণ করে যা ২০১০ খ্রিস্টাব্দে ৪১তম ভারতীয় চলচ্চিত্র উৎসবে সেরা চলচ্চিত্রের পুরস্কার লাভ করে। উল্লেখ্য যে এই চলচ্চিত্রে লালনকে কোন উল্লেখযোগ্য সূত্র ছাড়াই হিন্দু হিসাবে উপস্থাপন করা হয়েছে। এই চলচ্চিত্রটি অনেক সমালোচনার মুখোমুখি হয়।  ২০১১ সালে মুক্তি পায় হাসিবুর রেজা কল্লোল পরিচালিত ‘অন্ধ নিরাঙ্গম’ নামের চলচ্চিত্র। এ চলচ্চিত্রটিতে লালনের দর্শন ও বাউলদের জীবনযাপন তুলে ধরা হয়েছে। এটিতে অভিনয় করেছেন জয়ন্ত চট্টোপাধ্যায়, রোকেয়া প্রাচী, আনুশেহ্ অনাদিল প্রমুখ।
কবিতা
মার্কিন কবি এলেন গিন্সবার্গ লালনের দর্শনে প্রভাবিত হন এবং তার রচনাবলিতেও লালনের রচনাশৈলীর অনুকরণ দেখা যায়। তিনি After Lalon নামে একটি কবিতাও রচনা করেন। রবীন্দ্রনাথ ঠাকুর বলেন তিনি লালনের আছে যার মনের মানুষ সে মনে এই গানে উল্লিখিত মনের মানুষ কে তা আবিষ্কার করতে পেরেছেন। এ প্রসঙ্গে তিনি একটি কবিতাও রচনা করেন। যার কথা ছিল আমার প্রাণের মানুষ আছে প্রাণে, তাই হেরি তায় সকলখানে...
গানের জনপ্রিয়তা
সমগ্র বিশ্বে,বিশেষ করে বাংলাদেশসহ সমগ্র ভারতীয় উপমহাদেশে লালনের গান বেশ জনপ্রিয়। শ্রোতার পছন্দ অনুসারে বিবিসি বাংলার করা সর্বকালের সেরা ২০টি বাংলা গানের তালিকায় লালনের "খাঁচার ভিতর অচিন পাখি কেমনে আসে যায়" গানটির অবস্থান ১৪তম। আত্মতত্ত্ব,দেহতত্ত্ব,গুরু বা মুর্শিদতত্ত্ব, প্রেম-ভক্তিতত্ত্ব,সাধনতত্ব,মানুষ-পরমতত্ত্ব, আল্লাহ্-নবীতত্ত্ব, কৃষ্ণ-গৌরতত্ত্ব এবং আরও বিভিন্ন বিষয়ে লালনের গান রয়েছে। লালনের কয়েকটি উল্লেখযোগ্য গানঃ
ফরিদা পারভিন উপমহাদেশের সেরা লালন সঙ্গীত শিল্পীদের একজন। আনুশেহ আনাদিল, অরূপ রাহী, ক্লোজআপ ওয়ান তারকা মশিউর রহমান রিংকু জনপ্রিয় লালন সঙ্গীত শিল্পী। লালনের মাজারে অসংখ্য বাউল শিল্পী একতারা বাজিয়ে লালন গানের চর্চা করে থাকেন। একতারার সাথে বাউল গান আলাদা মাত্রা যোগ করে।
গানের সংগ্রহ
লালনের গান "লালনগীতি" বা কখনও "লালন সংগীত" হিসেবে প্রসিদ্ধ। লালন মুখে মুখে গান রচনা করতেন এবং সুর করে পরিবেশন করতেন। এ ভাবেই তার বিশাল গান রচনার ভাণ্ডার গড়ে ওঠে। তিনি সহস্রাধিক গান রচনা করেছেন বলে ধারণা করা হয়। তবে তিনি নিজে তা লিপিবদ্ধ করেন নি। তার শিষ্যরা গান মনে রাখতো আর পরবর্তীকালে লিপিকার তা লিপিবদ্ধ করতেন। আর এতে করে তার অনেক গানই লিপিবদ্ধ করা হয় নি বলে ধারণা করা হয়।
বাউলদের জন্য তিনি যেসব গান রচনা করেন, তা কালে-কালে এত জনপ্রিয়তা লাভ করে যে মানুষ এর মুখে মুখে তা পুরো বাংলায় ছড়িয়ে পড়ে। কবি রবীন্দ্রনাথ ঠাকুর লালনের গানে প্রভাবিত হয়ে, প্রবাসী পত্রিকার ‘হারামণি’ বিভাগে লালনের কুড়িটি গান প্রকাশ করেন। মুহম্মদ মনসুরউদ্দিন একাই তিন শতাধিক লালন গীতি সংগ্রহ করেছেন যা তার হারামণি গ্রন্থে সংকলিত হয়েছে। এ ছাড়াও তার অন্য দুটি গ্রন্থের শিরোনাম যথাক্রমে ‘লালন ফকিরের গান’ এবং ‘লালন গীতিকা’ যাতে বহু লালন গীতি সংকলিত হয়েছে। জ্যোতিরিন্দ্রিনাথ ঠাকুর সম্পাদিত ‘বীণা’, ‘বাদিনী’ পত্রিকায় ৭ম সংখ্যা ২ ভাগ (মাঘ) ১৩০৫-এ ‘পারমার্থিক গান’ শিরোনামে লালনের ‘ক্ষম অপরাধ ও দীননাথ’ গানটি স্বরলিপিসহ প্রকাশিত হয়। এ পত্রিকায় ৮ম সংখ্যা ২ ভাগ (ফাগুন) ১৩০৫-এ প্রকাশিত আরেকটি লালনগীতি ‘কথা কয় কাছে দেখা যায় না’ দুটি গানেরই স্বরলিপি করেন ইন্দিরা দেবী। প্রেমদাস বৈরাগী গীত এ লালন গীতি সংগ্রহ করেছিলেন মুহম্মদ মনসুরউদ্দীন এবং তা মাসিক প্রবাসী পত্রিকার হারামণি অংশে প্রকাশিত হয়েছিল।
লালনের গানের কথা, সুর ও দর্শনকে বিভিন্ন গবেষক বিভিন্নভাবে উল্লেখ করেছেন। ইসলামী বিশ্ববিদ্যালয়ের অধ্যাপক, লালন গবেষক আবুল আহসান চৌধুরী বলেন, অনেক গান যাতে লালন বলে কথাটির উল্লেখ আছে তার সবই প্রকৃতপক্ষে লালনের নয়। মন্টু শাহ নামের একজন বাউল, তিন খণ্ডের একটি বই প্রকাশ করেছেন যাতে তিনি মনিরুদ্দিন শাহ নামক লালনের সরাসরি শিষ্যের সংগৃহীত লালন সংগীতগুলো প্রকাশ করেছেন।
বিতর্ক ও সমালোচনা
সাম্প্রদায়িক ধর্মবাদীরা লালনের অসাম্প্রদায়িক দৃষ্টিভঙ্গির কারণে তার সর্বাধিক সমালোচনা করে থাকে। লালন তার জীবদ্দশায় নিজের ধর্ম পরিচয় কারও কাছে প্রকাশ করেন নি। তার ধর্মবিশ্বাস আজও একটি বিতর্কিত বিষয়। লালনের অসাম্প্রদায়িকতা, লিঙ্গ বৈষম্যের বিরোধিতা ইত্যাদির কারণে তাকে তার জীবদ্দশায় ধর্মান্ধ এবং মৌলবাদী হিন্দু-মুসলিম সম্প্রদায়ের ঘৃণা, বঞ্চনার এবং আক্রমণের শিকার হতে হয়। এছাড়া তার ধর্মনিরপেক্ষ মানবতাবাদী দর্শন এবং ঈশ্বর, ধর্ম ইত্যাদি বিষয়ে তার উত্থাপিত নানান প্রশ্নের কারণে অনেক ধর্মবাদী তাকে নাস্তিক হিসেবে আখ্যা দিয়ে থাকেন। এছাড়াও তার জীবদ্দশায় তৎকালীন সমাজের দাবি ছিল তিনি তার আখড়ায় সাধক সঙ্গিনী বা সেবাদাসী রূপে একটি প্রথা চালু করেছিলেন। যার ফলে হিন্দু মুসলমান নারী-পুরুষের বিবাহ বা বিবাহবহির্ভূত যৌনাচার সংঘটিত হতো। এছাড়াও আখড়ায় মাদকসেবনের জন্যও তিনি ও তার শিষ্যগণ সমালোচিত হয়েছিলেন।
বৈদিক সভ্যতা
thumb|410px|বৈদিক যুগের উত্তর ভারতবর্ষের মানচিত্র বৈদিক সভ্যতা পৃথিবীর প্রাচীন সভ্যতা গুলোর মধ্যে অন্যতম। সুমেরীয় সভ্যতার পরেই বৈদিক সভ্যতার বিকাশ হয়। সেই হিসাবে বৈদিক সভ্যতার উদ্ভব মিশরীয় সভ্যতা এবং রোমান ও গ্রিক সভ্যতার কয়েক হাজার বছর আগে । বৈদিক সভ্যতার সুচনা আজ থেকে প্রায় ৫ হাজার বছর আগে। তবে সব চাইতে আকর্ষনীয় ব্যাপার হল বৈদিক সভ্যতার নিদর্শন, বিশেষতঃ সাহিত্য ও ধর্মী বিষয়াদি আজও খুজে পাওয়া যাবে। বর্তমানে সনাতন ধর্ম বা হিন্দু ধর্মের উৎপত্তি বৈদিক সভ্যতা থেকে।
নতুন যমুনা সেতু
নতুন যমুনা সেতু হলো ভারতের উত্তর প্রদেশের এলাহাবাদ শহরে অবস্থিত একটি কেবল স্টেট সেতু। এই সেতুটি যমুনা নদীর উত্তর ও দক্ষিণ পারকে যুক্ত করেছে। সেতুটির মোট দৈর্ঘ্য ১৫১০ মিটার। এলাহাবাদ ও নৌনী শহর এই সেতুর দ্বারা যুক্ত। সেতুটি নির্মাণ করা হয়েছিল পুরানো নৌনী সেতুতে যান চলাচল কমাতে।
নির্মাণ
সেতুটি যমুনা নদীর উপর নির্মাণ করা হয়েছে। এই সেতুর নির্মাণ শুরু হয় ২০০০ সালে এবং এর নির্মাণ শেষ হয় ২০০৪ সালে। সেতুটির দৈর্ঘ্য ১৫১০ মিটার দীর্ঘ। এই সেতুর দীর্ঘতম স্প্যানের দৈর্ঘ্য ২৬০ মিটার। থাম্ব|নতুন যমুনা সেতু
আলপবক্কম
আলপবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে এর জনসংখ্যা ছিল ৫,৪২১ জন৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী আলপবক্কমের মোট জনসংখ্যা ৯,৪০৪ জন, যেখানে ৪,৭০২ জন পুরু ও ৪,৭০২ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ২,৩৩০ টি৷ ছয় বছর অনূর্ধ্ব শিশু সংখ্যা ১,১০৫, যা মোট জনসংখ্যার ১১.৭৫ শতাংশ৷ আলপবক্কমের মোট সাক্ষরতার হার ৮৫.১৯ শতাংশ, যেখানে পুরুষ সাক্ষরতার হার ৯০.৪০ শতাংশ ও নারী সাক্ষরতার হার ৭৯.৯৭ শতাংশ৷
কুরুথিপুনাল
কুরুথিপুনাল (குருதிப்புனல்) হচ্ছে ১৯৯৫ সালে মুক্তিপ্রাপ্ত একটি তামিল সহিংসতাবাদী চলচ্চিত্র। পি. সি. শ্রীরামের পরিচালনায় চলচ্চিত্রটিতে কমল হাসন, গৌতমী এবং অর্জুন সারজা অভিনয় করেছিলেন, এছাড়াও ছিলেন নছর এবং গীতা। চলচ্চিত্রটির চিত্রনাট্য অভিনেতা কমল হাসনের লেখা। চলচ্চিত্রটির আবহ সঙ্গীত পরিচালনা করেছিলেন মহেশ মহাদেব (চলচ্চিত্রটিতে কোনো গান ছিলোনা)। এই চলচ্চিত্রটি ছিলো হিন্দি চলচ্চিত্র দ্রোহকাল-এর পুনঃনির্মাণ, দ্রোহকাল পরিচালনা করেছিলেন গোবিন্দ নিহালানি যিনি এই তামিল চলচ্চিত্রটির কাহিনী লিখেছিলেন। এই তামিল চলচ্চিত্রটি ১৯৯৬ সালে হায়দ্রাবাদে তেলুগু ভাষায় অনুবাদ করে "দ্রোহী" নামে মুক্তি দেওয়া হয়েছিলো। এই তামিল চলচ্চিত্রটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদনে গেলেও কোনো ধনাত্মকতা দেখাতে পারেনি।
সার্স-কোভি-২ ভাইরাসের ডেল্টা প্রকারণ
সার্স-কোভি-২ ভাইরাসের ডেল্টা প্রকারণ, যা বি.১.৬১৭.২ বংশ নামেও পরিচিত, করোনাভাইরাস রোগ ২০১৯ (কোভিড-১৯) সৃষ্টিকারী সার্স-কোভি-২ ভাইরাসের একটি প্রকারণ, যা ভাইরাসটির বি.১.৬১৭ বংশের অন্তর্ভুক্ত। এটি ২০২০ সালের শেষভাগে ভারতে প্রথম শনাক্ত করা হয়। বিশ্ব স্বাস্থ্য সংস্থা ২০২১ সালের মে মাসে এটিকে ডেল্টা প্রকারণ নামকরণ করে।
সার্স-কোভি-২ কীলক প্রোটিনের সংকেত বহনকারী বংশাণুটিতে একাধিক পরিব্যক্তি (টি৪৭৮কে এবং এল৪৫২আর) ঘটে এই প্রকারণটি সৃষ্টি হয়েছে। ফলে আদি বন্য প্রকারের ভাইরাসের তুলনায় এই প্রকারণটির সংবহনযোগ্যতা বৃদ্ধি পেয়েছে এবং এটিকে প্রতিবস্তু (অ্যান্টিবডি) দ্বারা নিষ্ক্রিয়করণের সম্ভাবনাও কমে গেছে। পাবলিক হেলথ ইংল্যান্ড ২০২১ সালের মে মাসে লক্ষ করে যে আলফা প্রকারণের তুলনায় ডেল্টা প্রকারণের আক্রমণের হার ৫১-৬৭% বেশি।
রঙিলে দোস্ত
রঙিলে দোস্ত একটি বলিউড চলচ্চিত্র। এটি ১৯৪৪ সালে মুক্তি পেয়েছিল।
নারায়ণ রাও তারালে
জীবনী
নারায়ণ রাও তারালে ১৯৯৪ সালে কর্ণাটক বিধানসভার অন্তর্গত বেলগাম বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি মারাঠা মন্ডলের সহসভাপতি ছিলেন। প্রতিষ্ঠানটি বিভিন্ন শিক্ষাপ্রতিষ্ঠান পরিচালনা করে থাকে।
নারায়ণ রাও তারালে ২০১৯ সালের ২৪ নভেম্বর ৮৩ বছর বয়সে প্রয়াত হন।
১৫৭৭
১৫৭৭ গ্রেগরীয় বর্ষপঞ্জির একটি সাধারণ বছর।
প্রীতম কোটাল
প্রীতম কোটাল (प्रीतम कोटाल, Pritam Kotal; জন্ম: ৮ সেপ্টেম্বর ১৯৯৩) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
ভারতীয় ফুটবল ক্লাব ইউনাইটেডের যুব পর্যায়ের হয়ে খেলার মাধ্যমে প্রীতম ফুটবল জগতে প্রবেশ করেছেন এবং পরবর্তীকালে ওয়ারীর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ৩২ ম্যাচে অংশগ্রহণ করার পর ২০১৩–১৪ মৌসুমে তিনি মোহনবাগানে যোগদান করেছেন। মোহনবাগানের হয়ে তার দ্বিতীয় মৌসুমে তিনি শঙ্করলাল চক্রবর্তীর অধীনে ২০১৪–১৫ আই-লিগের শিরোপা জয়লাভ করেছেন। মোহনবাগানে ৪ মৌসুম অতিবাহিত করার পর দিল্লি ডায়নামোসের সাথে চুক্তি স্বাক্ষর করেছেন, যেখানে তিনি ২৪ ম্যাচে ২টি গোল করেছেন। পরবর্তীকালে, তিনি এটিকের হয়ে খেলেছেন। ২০২০–২১ মৌসুমে, তিনি এটিকে হতে ভারতীয় ক্লাব মোহনবাগান সুপার জায়ান্টে যোগদান করেছেন।
২০১১ সালে, প্রীতম ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৫ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৪৩ ম্যাচে অংশগ্রহণ করেছেন।
প্রারম্ভিক জীবন
প্রীতম কোটাল ১৯৯৩ সালের ৮ই সেপ্টেম্বর তারিখে ভারতের পশ্চিমবঙ্গের উত্তরপাড়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ভারতের সাধারণ নির্বাচন, ১৯৭১
৪র্থ লোকসভার কার্যকাল চলাকালীন ভারতীয় জাতীয় কংগ্রেস দলে ইন্দিরা গান্ধীর সাথে মোরারজী দেসাই, কামরাজ ইত্যাদি নেতার মধ্যে অন্তর্কলহ দেখা দিয়েছিল। ১৯৬৯ত ইন্দিরা গান্ধীকে দলের থেকে বহিষ্কার করা হয়েছিল; ফলস্বরূপ দল দুই ভাগে বিভাজন হয়েছিল। গরিষ্ঠ সংখ্যক কংগ্রেস সাংসদ ও তৃণমূল সমর্থক গান্ধীর ভারতীয় জাতীয় কংগ্রেসে (আর) যোগ দিয়েছিল ও এই জোট ভারতের নির্বাচনী আয়োগ থেকে মূল কংগ্রেসের উত্তেরাধিকারী বলে অনুমোদন দিয়েছিল। বাকী গান্ধীর বিরোধিতা করা ৩২জন সাংসদকে নিয়ে ভারতীয় জাতীয় কংগ্রেস (অর্গানাইজেশন) গঠন করা হয়েছিল। ১৯৭১র নির্বাচনে ইন্দিরা গান্ধী আর কংগ্রেস শক্তিশালী বিজয় লাভ করেছিল ও অর্গানাইজেশন কংগ্রেস তাদের অর্ধেক আসন হারিয়েছিল।
প্রীতম কোটাল
আন্তর্জাতিক ফুটবল
প্রীতম ভারত অনূর্ধ্ব-১৯ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন।
ভারতের সাধারণ নির্বাচন, ১৯৭১
তথ্য উৎস
71
প্রীতম কোটাল
আন্তর্জাতিক ফুটবল
২০১৫ সালের ১২ই মার্চ তারিখে, ২১ বছর, ৬ মাস ও ৪ দিন বয়সে, ডান পায়ে ফুটবল খেলায় পারদর্শী প্রীতম নেপালের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ২–০ গোলের ব্যবধানে জয়লাভ করেছিল। ভারতের হয়ে অভিষেকের বছরে প্রীতম সর্বমোট ৯ ম্যাচে অংশগ্রহণ করেছেন।
নাইট্রাস অক্সাইড
নাইট্রাস অক্সাইড, সাধারণ ভাবে লাফিং গ্যাস, নাইট্রাস বা নাইট্রো নামে পরিচিত। এটি একটি রাসায়নিক যৌগ যার সংকেত । এটি নাট্রোজেনের একটি অক্সাইড। কক্ষ তাপমাত্রায় এটি বর্ণহীন, অদাহ্য এই গ্যাসের ঈষৎ মিস্টি গন্ধ এবং স্বাদ রয়েছে।
ইয়তিশ্বরানন্দ
ইয়তিশ্বরানন্দ একজন ভারতীয় রাজনীতিবিদ এবং ভারতীয় জনতা পার্টির সদস্য। ইয়তিশ্বরানন্দ হরিদ্বার জেলার হরিদ্বার পল্লী আসন থেকে উত্তরাখণ্ড বিধানসভার সদস্য। বর্তমানে তিনি তীরথ সিং রাওয়াতের নেতৃত্বাধীন রাজ্য সরকারের প্রতিমন্ত্রী (স্বাধীন দায়িত্ব) যা কার্যকর হয় ১২ মার্চ ২০২১।
খনা বরাহ
খনা বরাহ হল একটি ঐতিহাসিক বাংলা চলচ্চিত্র যা পরিচালনা করেন বিজয় বসু এবং অসীম সরকার প্রযোজিত করেছিলেন। এই চলচ্চিত্রটি ভারতের প্রাচীন গণিতবিদ জ্যোতিষী খনা এবং বরাহমিহির জীবনের উপর মন্মথ রায়ের গল্প অবলম্বনে তৈরি করা হয়েছিল। এই চলচ্চিত্রটি ১৯৮১ সালে অসীম সরকার ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, সন্ধ্যা রায়, সন্তু মুখোপাধ্যায়, রুমা গুহঠাকুরতা।
কাহিনী
বরাহ, একজন মহান জ্যোতিষী এবং বিক্রমাদিত্যের নবরত্ন সভার সদস্য, তার নবজাত পুত্রকে সমুদ্রে ভাসিয়ে দেয়। তিনি ভৈরবকে দত্তক নেন, তার ক্রীতদাসের নবজাতক কন্যাকে নিজের মত মানুষ করে। ওই শিশু, মিহির, সিংহলের উপকূলে পৌঁছে এবং বড় হয়ে রাজকীয় জ্যোতিষীর একজন বড় শিষ্য হয়। সে সবসময় তার বাবা-মায়ের খোঁজ করতে থাকে। খনা রাজকন্যা একজন প্রতিভাবান জ্যোতিষী। পরিস্থিতি খনা এবং মিহিরের বিবাহের দিকে পরিচালিত করে। মিহিরের বাবা-মাকে খুঁজতে এই দম্পতি ভারতে চলে যায়। বরাহ অপরাধবোধে বছরের পর বছর ঘুমহীন রাত কাটিয়েছে। খনা ও মিহিরকে বরাহ আশ্রয় দেয়। তারা তাকে অলৌকিক জ্যোতিষশাস্ত্রীয় শক্তি দিয়ে প্রতিদ্বন্দ্বিতা করে। খনার কথা গ্রামবাসীর কাছে খুবই জনপ্রিয় হয়ে ওঠে। খনা বরাহের কাছে প্রকাশ করে যে মিহির তার ছেলে। খনার ক্রমবর্ধমান জনপ্রিয়তার কথা রাজার কানে পৌঁছায়। রাজা বরাহকে একটি প্রশ্ন জিজ্ঞাসা করেন যা আদালতে তার অবস্থানের নিষ্পত্তি করবে। খনা তাকে উত্তর বলে কিন্তু একজন রাজকীয় গুপ্তচর সব দেখে। বরাহ তার অবস্থান হারায় কিন্তু গর্বিত যে শুধুমাত্র তার পুত্রবধূ তার স্থান নিতে পারে। মানে যখন কামন্দক মিহিরকে উস্কে দেয় এবং বলে যে খনা তার জীবনের দুষ্ট তারকা। খনা তার সমস্ত কাজ ধ্বংস করে, তার জিভ কেটে দেয় এবং মারা যায়। জ্যোতিষী খনার জন্য বরাহ কাঁদতে থাকে।
ভারতের উপরাষ্ট্রপতি নির্বাচন, ২০০২
২০০২ সালের ভারতীয় উপরাষ্ট্রপতি নির্বাচন ১২ আগস্ট ২০০২ তারিখে ভারতের উপরাষ্ট্রপতির সদ্য শূন্য পদে নির্বাচন করার জন্য অনুষ্ঠিত হয়েছিল। ভৈরণ সিং শেখাওয়াত সুশীল কুমার শিন্ডেকে হারিয়ে ভারতের ১১তম উপরাষ্ট্রপতি হয়েছেন। বর্তমান উপরাষ্ট্রপতি কৃষ্ণ কান্ত নির্বাচনে প্রতিদ্বন্দ্বিতা করেননি এবং নির্বাচনের আগেই মারা যান।
দারুন নদওয়া
দারুন নদওয়া ( دار النَدوَة  একটি ভবন যা মক্কায় বানু কুরাইশ কর্তৃক প্রতিষ্ঠিত হয়েছিল ইসলাম-পূর্ব যুগের উচ্চ পদস্থ কর্মকর্তা ও পিতামাতার মিলনস্থল হিসেবে পরিচিত। কুরাইশ সম্প্রদায় কাবাঘর সংস্কার ও মন্ত্রিপরিষদ বিভক্তকরণের পাশাপাশি কাবাঘরের পাশে আরেকটি প্রাসাদ নির্মাণ করেছিলেন, যার নামকরণ করা হয় দারুন নদওয়া বা মন্ত্রণাপরিষদ। দারুন্ নাদ্ওয়ায় বসে নগরের অভিজাতবর্গ যে কোনো সমস্যা নিয়ে আলোচনা করতেন, কিন্তু নগর ও কাবাঘর বিষয়ক কার্যক্রম, যেগুলোর সাথে সর্বসাধারণের সংশ্লিষ্টতা ছিল, সেগুলোর জন্য সকল নাগরিক কাবা প্রাঙ্গনে সাধারণ সভা করে সিদ্ধান্ত নিতেন।
বিবরণ
থাম্ব| উনিশ শতকে মক্কার [[মসজিদ আল-হারাম|গ্র্যান্ড মসজিদের পরিকল্পনা। উত্তর দিকের ডানদিকে ভবনটির একটি সম্প্রসারণ ( জিয়া'দা ) যেখানে দারুন নদওয়া মূলত দাঁড়িয়েছিলেন।]] দারুন নদওয়াহ নির্মাণ করেছিলেন কুসাই ইবনে কিলাব । আদালত, সভা, যুদ্ধ, শান্তি, বিবাহ এবং পুরুষ খৎনা নিয়ে আলোচনা হতো এখানে। এছাড়া বিশেষ অনুষ্ঠান যখন একটি অল্প বয়সী মেয়েকে বিয়ের জন্য উপযুক্ত ঘোষণা করা হতো এবং অন্যান্য গুরুত্বপূর্ণ বিষয়গুলি এখানে কুরাইশরা আলোচনা করতো। তাদের গোত্রভিত্তিক সমস্যাবলি সম্পর্কে চিন্তাভাবনা ও শলাপরামর্শ করার কেন্দ্রবিন্দু ছিল এ 'দারুন নদওয়া'। এ সভায় প্রতিটি গোত্র প্রধানরা জমায়েত হতো।
কুরাইশ পরিবারের গণ্যমান্য ব্যক্তি এবং সদস্য ছাড়াও, ৪০ বছরের বেশি বয়সী ব্যক্তিদেরই ভবনে প্রবেশের অনুমতি দেওয়া হয়। কারণ এই বয়সটিকে পরিণত বয়স হিসেবে বিবেচনা করা হতো। যাইহোক, বেশ কয়েকবার সেই বয়সের কম বয়সীদের অনুমতি দেওয়া হয়েছিল কারণ তারা একটি পরিপক্ক চিন্তাভাবনা দেখাতে সক্ষম হয়েছিল। একটি উদাহরণ আবু জাহাল যিনি ডাকনাম "আবুল হেকাম বা জ্ঞানের জনক"।
শ্রেষ্ঠ পোশাক ও সাজসজ্জা বিভাগে জাতীয় চলচ্চিত্র পুরস্কার (বাংলাদেশ)
বাংলাদেশ জাতীয় চলচ্চিত্র পুরস্কার শ্রেষ্ঠ পোশাক ও সাজসজ্জা বাংলাদেশের পোশাক ও সাজসজ্জার জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০৮ সাল থেকে দেওয়া হয়। প্রথম পুরস্কার বিজয়ী ছিলেন মোহাম্মাদ শামসুল ইসলাম। এই বিভাগে কেউ ২ বার পুরস্কার পাননি। ৮ বার পুরস্কারের মধ্যে ৫ বার মহিলারা এই পুরস্কার লাভ করেছেন।
বীরপাড়া, আলিপুরদুয়ার
বীরপাড়া আলিপুরদুয়ার জেলার ডুয়ার্স অঞ্চলের একটি অর্থনৈতিকভাবে উল্লেখযোগ্য শহর৷ এটি চা-বাগানগুলির অন্যতম প্রধান বিপণন ও রপ্তানি কেন্দ্র৷
জনতত্ত্ব
বীরপাড়া মাদারীহাট ব্লকে বাঙালি সহ গোর্খা, মারোয়াড়ি ও পাহাড়ি জনগোষ্ঠীর বসবাস থাকলেও বীরপাড়া শহরে বাঙালিদের অধিক সংখ্যাগরিষ্ঠতা লক্ষণীয়৷
মোল্লা মোহাম্মদ হাসান
মোল্লা মোহাম্মদ হাসান কান্দাহারের পররাষ্ট্রমন্ত্রী এবং তালেবান গভর্নর।
রসিলি
রসিলি ১৯৪৬ সালে মুক্তিপ্রাপ্ত একটি ভারতীয় চলচ্চিত্র।
মোল্লা মোহাম্মদ হাসান
তিনি ওরুজগন প্রদেশে জন্মগ্রহণ করেন এবং কোয়েটার পাকিস্তানে একটি মাদ্রাসায় ছিলেন। ২০০৩ সালে তিনি রয়টার্সের সাথে স্যাটেলাইট ফোনের মাধ্যমে কথা বলেছিলেন এবং এখনও জীবিত বলে মনে করা হয়।
২৩ সেপ্টেম্বর ২০১৪-তে, হাসানকে পাকিস্তানের সামরিক বাহিনী উত্তর ওয়াজিরিস্তানের বোয়া এলাকায় হত্যা করেছিল। মৃত্যুর আগে তাকে আফগান কারাগার থেকে মুক্তি দেওয়া হয়েছিল।
বিশন সিংহ চুফল
বিশন সিংহ চুফল এক ভারতীয় রাজনীতিবিদ এবং ভারতীয় জনতা পার্টির সদস্য। তিনি পিথোরাগড় জেলার দিদিহাট আসন থেকে উত্তরাখণ্ড বিধানসভার পাঁচবারের সদস্য।  এর আগে তিনি উত্তরাখণ্ডের বিজেপি পার্টি প্রধান ছিলেন।
গাংনী পৌরসভা
গাংনী পৌরসভা বাংলাদেশের খুলনা বিভাগের মেহেরপুর জেলার গাংনী উপজেলার অন্তর্গত 'ক' শ্রেণির একটি পৌরসভা।
শিক্ষার হার ও শিক্ষা প্রতিষ্ঠান
*শিক্ষার হারঃ
*শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ আহম্মেদ আলী
পোরবন্দর জেলা
পোরবন্দর জেলা পশ্চিম ভারতের গুজরাত রাজ্যের ৩৩ টি জেলার মধ্যে একটি। জেলা ২,৩১৬ বর্গ কিমি এলাকা জুড়ে বিস্তৃত। ২০১১ সালের আদমশুমারি অনুসারে জেলার জনসংখ্যার ৫,৮৫,৪৪৯ জন, যার মধ্যে ৪৮.৭৭% শহুরে ছিল। এই জেলাটি জুনাগড় জেলার বাইরে এলাকা নিয়ে নির্মিত হয়েছিল। এটি কাথিয়াওয়ের উপদ্বীপে অবস্থিত। পোরবন্দর শহর এই জেলার প্রশাসনিক সদর দপ্তর। এই জেলার উত্তরে জামনগর জেলা ও দেবভূমি দ্বারকা জেলা, পূর্বে জুনাগড় জেলা ও রাজকোট জেলা এবং পশ্চিমে ও দক্ষিণে আরব সাগর ঘিরে রয়েছে।
২০১১ সাল নাগাদ থেকে এটি ডাং জেলের পরে গুজরাতের দ্বিতীয় কম জনসংখ্যার জেলা (গুজরাতের জেলা ৩৩ টি) এর পরে।
ইতিহাস
পোরবন্দর মহাত্মা গান্ধীর জন্মস্থান। পোরবন্দর এছাড়াও শ্রীকৃষ্ণের ছেলেবেলার বন্ধু সুধামা'র জন্মস্থান হিসেবে মহাভারতে উল্লেখ করা হয়।
প্রশাসন
পোরবন্দর জেলার ৩ টি তালুক রয়েছে। তালুক তিনটি হল পোরবন্দর, রানাভা, কুট্টিয়ানা।
কৃষি
পোরবন্দর জেলায় উৎপাদিত প্রধান ফসল তুলা, চীনাবাদাম, বাজরা, গ্রাম, গম, তাল ও জোয়ার।
বাবর অ্যান্ড দি অ্যাডভেঞ্চার্স অফ বাদু
বাবর অ্যান্ড দি অ্যাডভেঞ্চার্স অফ বাদু (Babar and the Adventures of Badou) হল একটি কম্পিউটার অ্যানিমেশন শিশুদের টেলিভিশন সিরিজ যা ২০১০ সালে জিন এবং লরেন্ট ডি ব্রুনহফের নির্মিত চরিত্রগুলির উপর ভিত্তি করে প্রিমিয়ার হয়েছিল। সিরিজটি মূল সিরিজের বেশ কয়েক বছর পরে সংঘটিত হয় এবং বাবর মহাবিশ্বে নতুন চরিত্র তৈরি করেছে, যার মধ্যে বাদুও রয়েছে, যিনি বাবরের ৮ বছর বয়সী নাতি এবং সিরিজের নায়ক। বাংলাদেশে এটি দুরন্ত টিভিতে প্রচারিত হয়।
১৫৭৮
১৫৭৮ গ্রেগরীয় বর্ষপঞ্জির একটি সাধারণ বছর।
ফ্রান্সিস গ্রেভিল
ফ্রান্সিস গ্রেভিল (কুমারী নাম ম্যাকার্টনি; আনু. ১৭২৪–১৭৮৯) ছিলেন একজন আইরিশ কবি এবং জর্জশাসিত ইংল্যান্ডের খ্যাতিমান ব্যক্তি।
তিনি ১৭২০-এর দশকের মাঝামাঝি আয়ারল্যান্ডের লংফোর্ডে জন্মগ্রহণ করেন। তিনি ছিলেন জেমস ম্যাকার্টনি এবং বিশিষ্ট বিচারক টমাস কুটের কন্যা এবং বেলোমন্টের প্রথম আর্ল, রিচার্ড কুটের ভাগ্নি, ক্যাথরিনের চার কন্যার একজন (কুমারী নাম কুট) ৷
১৭৪০ এর দশকের গোড়ার দিকে তিনি সারাহ লেনক্স, ডাচেস অফ রিচমন্ডের সাথে লন্ডনে ছিলেন। হোরেস ওয়ালপোলের কবিতা দ্য বিউটিস (১৭৪৬) তাকে রাজসভার সবচেয়ে বিশিষ্ট মহিলাদের মধ্যে "ফ্যানি" বা নিতম্বিনী হিসাবে উল্লেখ করেছে।
ফ্রান্সিস পালিয়ে যাওয়ার পর ১৭৪৮ সালে উইলবারি হাউসের (উইল্টশায়ার) ফুলকে গ্রেভিলকে বিয়ে করেন। গ্রেভিল একজন জুয়াড়ি এবং দেখনদার ছিলেন, কিন্তু তিনি যে তার স্ত্রীকে ভালোবাসতেন তা তার উপস্থিতি দ্বারা বোঝা যায় (তাঁর ম্যাক্সিমস, ক্যারেক্টারস এবং রিফ্লেকশনস (১৭৫৬) এর "ফ্লোরা" চরিত্রের মাধ্যমে)। ফ্রান্সিস নিজেই রচনাটিতে অবদান রেখেছেন বলে মনে করা হয়।
একজন অপেশাদার কবি হিসাবে ফ্রান্সিস গ্রেভিলের নিজের কর্মজীবন একটি দুর্দান্ত সাফল্য দ্বারা প্রতিষ্ঠিত হয়েছিল: ১৭৫৯ সালে এডিনবার্গ ক্রনিকলে প্রথম প্রকাশিত তার কবিতা, "প্রেয়ার ফর ইনডিফারেন্স" (উদাসীনতার জন্য প্রার্থনা), সংবেদনশীলতার ধর্মের উপর আক্রমণ করে। পরবর্তী দশকগুলিতে এটি নিয়মিতভাবে পুনর্মুদ্রিত হয়েছিল, প্রায়শই সংবেদনশীলতার প্রশংসাকারী কোনো কবিতার সাথে যুক্ত করে। তার সৃষ্টি অন্যথায় হালকা ধরনের ছিল এবং বেশিরভাগই ছিল সামাজিক কাব্যের সীমানার মধ্যে।
তার মেয়ে, ফ্রান্সিস অ্যান ক্রু, (১৭৪৮-১৮১৮), একজন বিশিষ্ট হুইগ হোস্টেস হয়েছিলেন। তার তিন ছেলে উইলিয়াম (১৭৫১-১৮৩৭), হেনরি (১৭৬০-১৮১৬) এবং চার্লস (১৭৬২-১৮৩২) সামরিক পেশায় নিযুক্ত ছিলেন। হেনরি পরে সামান্য সাফল্যের সাথে একজন থিয়েটার ব্যবস্থাপক হন। থাম্ব|173x173পিক্সেল| মিসেস ক্রু, ফুলকে এবং ফ্রান্সিস গ্রেভিলের মেয়ে ফ্রান্সিস ১৭৮৯ সালে হ্যাম্পটন কোর্ট গ্রিনে মারা যান।
চন্দন রাম দাস
চন্দন রাম দাস একজন ভারতীয় রাজনীতিবিদ ও ভারতীয় জনতা পার্টির সদস্য। দাস বাগেশ্বর জেলার বাগেশ্বর আসন থেকে উত্তরাখণ্ড বিধানসভার সদস্য।
রব দ্য রোবট
রব দ্য রোবট (Rob the Robot) হল একটি প্রিস্কুল কম্পিউটার অ্যানিমেশন টেলিভিশন সিরিজ। সিরিজটি অ্যাম্বারউড এন্টারটেইনমেন্ট এবং সিঙ্গাপুরের ওয়ান অ্যানিমেশনের মধ্যে একটি সহ-প্রযোজনা এবং এটি কানাডার টিভিঅন্টারিও, ব্রিটিশ কলাম্বিয়ার নলেজ নেটওয়ার্ক, সিবিসির রেডিও কানাডা টেলিভিশন এবং অ্যাক্সেস দ্বারা কমিশন করা হয়েছিল। বাংলাদেশে এটি দুরন্ত টিভিতে প্রচারিত হয়।
শার্লত গ্যাঁসবুর
থাম্ব|২০১৭ [[কান চলচ্চিত্র উৎসবে গ্যাঁসবুর]]
খোরশেদ মেহেরমজী
খোরশেদ রুস্তমজী মেহেরমজী (ખેરશેદ મહેરહોમજી; জন্ম: ৯ আগস্ট, ১৯১১ - মৃত্যু: ১০ ফেব্রুয়ারি, ১৯৮২) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
শার্লত গ্যাঁসবুর
শার্লত লুসি গ্যাঁসবুর (জন্ম: ২১ জুলাই ১৯৭১) হলেন একজন ব্রিটিশ-ফরাসি অভিনেত্রী ও গায়িকা। তিনি ইংরেজ অভিনেত্রী জেন বার্কিন ও ফরাসি গায়ক ও গীতিকার সের্জ গ্যাঁসবুরের কন্যা। মাত্র তেরো বছর বয়সে "লেমন ইনসেস্ট" গানে তার পিতার সাথে সঙ্গীতে পদার্পণের পর তিনি পনের বছর বয়সে তার পিতার সাথে যৌথভাবে একটি গানের অ্যালবাম প্রকাশ করেন। তিনি ৫:৫৫, আইআরএম, স্টেজ হুইস্পার, ও রেস্ট শীর্ষক চারটি অ্যালবাম প্রকাশ করেন। তিনি লার্স ফন ট্রায়ার পরিচালিত কয়েকটি চলচ্চিত্রে অভিনয় করেন এবং দুটি সেজার পুরস্কার ও শ্রেষ্ঠ অভিনেত্রী বিভাগে একটি কান চলচ্চিত্র উৎসব পুরস্কার অর্জন করেন।
খোরশেদ মেহেরমজী
ঘরোয়া প্রথম-শ্রেণীর ভারতীয় ক্রিকেটে মুম্বই, পার্সিস ও পশ্চিম ভারত দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন খোরশেদ মেহেরমজী।
শার্লত গ্যাঁসবুর
প্রারম্ভিক জীবন
থাম্ব|বাম|২০১০ সালে মাতা জেন বার্কিনের সাথে গ্যাঁসবুর
খোরশেদ মেহেরমজী
প্রথম-শ্রেণীর ক্রিকেট
১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত খোরশেদ মেহেরমজী’র প্রথম-শ্রেণীর খেলোয়াড়ী জীবন চলমান ছিল। বোম্বে পঞ্চদলীয় প্রতিযোগিতায় পার্সিস দলের পক্ষে অংশগ্রহণ করতেন। এছাড়াও, রঞ্জী ট্রফিতে বিভিন্ন দলের প্রতিনিধিত্ব করেছেন। খেলোয়াড়ী জীবনের অনেকগুলো বছর বোম্বে চতুর্দলীয় ও পঞ্চদলীয় প্রতিযোগিতায় খেলেন।
শার্লত গ্যাঁসবুর
প্রারম্ভিক জীবন
গ্যাঁসবুর ১৯৭১ সালে লন্ডনে জন্মগ্রহণ করেন। তার পিতা সের্জ গ্যাঁসবুর একজন ফরাসি গায়ক ও গীতিকার এবং তার মাতা জেন বার্কিন একজন ইংরেজ অভিনেত্রী। গ্যাঁসবুর তার পিতামাতার খ্যাতির সর্বোচ্চ শিখরে থাকাকালীন জন্মগ্রহণ করেন। তার জন্মের পূর্বে তার পিতামাতা অতিরিক্ত যৌন উত্তেজক "জ্য তাইম... মোই নঁ প্ল্যুস" গানের জন্য কয়েক বছর সংবাদের শিরোনামে আসতে শুরু করেন। সেই সময়ে তাদের আলোচিত সম্পর্ক ও কয়েকবার একত্রে কাজের জন্য তার গণমাধ্যমে আলোচিত হয়ে ওঠেন। ফলে শার্লতের জন্য ও শৈশব নিয়ে প্রায়ই গণমাধ্যমে সংবাদ প্রকাশিত হত।
খোরশেদ মেহেরমজী
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খোরশেদ মেহেরমজী। ২৫ জুলাই, ১৯৩৬ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৬ সালে ভারত দলের সদস্যরূপে ইংল্যান্ড গমন করেন। ম্যানচেস্টারের ওল্ড ট্রাফোর্ডে অনুষ্ঠিত টেস্টে অংশগ্রহণের সুযোগ পান। ডিডি হিন্দলেকরকে সহায়তা করার লক্ষ্যে সংরক্ষিত উইকেট-রক্ষক হিসেবে ইংল্যান্ডে যান। সিরিজের দ্বিতীয় টেস্টে অংশগ্রহণের সুযোগ পেয়েছিলেন তিনি। তবে, একমাত্র টেস্টে খুব কমই সফলতার স্বাক্ষর রাখতে পেরেছিলেন। একমাত্র ইনিংসে শূন্য রানে অপরাজিত ছিলেন। এছাড়াও, অমর সিংয়ের বলে ইংরেজ অধিনায়ক গাবি অ্যালেনের ক্যাচ গ্লাভসবন্দী করেন।
তার চাচা রুস্তমজী মেহেরমজী ১৯১১ সালে নিখিল ভারত দলের সদস্যরূপে ইংল্যান্ড গমন করেছিলেন। ১০ ফেব্রুয়ারি, ১৯৮২ তারিখে ৭০ বছর বয়সে বোম্বে এলাকায় খোরশেদ মেহেরমজী’র দেহাবসান ঘটে।
হাফিজ আবদুর রহিম
হাফিজ আবদুর রহিম একজন তালেবান নেতা ছিলেন।
নিতেন্দ্র সিং রাওয়াত
নিতেন্দ্র সিং রাওয়াত (জন্ম ২৯শে সেপ্টেম্বর ১৯৮৬) একজন ভারতীয় ম্যারাথন দৌড়বিদ। তিনি গোপি টি. এবং খেতা রামের সাথে পুরুষদের ম্যারাথনে রিও ডি জেনেরিওতে ২০১৬ গ্রীষ্মকালীন অলিম্পিকে ভারতের প্রতিনিধিত্ব করার জন্য নির্বাচিত হন।
হাফিজ আবদুর রহিম
২০০৩ সালের জানুয়ারিতে বিবিসি নিউজ জানিয়েছিল যে তিনি পাকিস্তানের সাথে আফগানিস্তানের দুটি প্রধান সীমান্তের একটি স্পিন বোলডাকের মধ্যে আত্মগোপনে ছিলেন।
মোল্লা ওমর ২০০৩ সালে তাকে তালেবানের ডেপুটি মিলিটারি নেতা নিযুক্ত করেছিলেন, এ বছরের পরের মৃত্যুর আগ পর্যন্ত তিনি এ পদে বহাল ছিলেন।
রেড সিগনাল
রেড সিগনাল একটি বলিউড চলচ্চিত্র। এটি ১৯৪১ সালে মুক্তি পেয়েছিল।
হাজি সুলতান
হাজি সুলতান একজন কথিত তালেবান নেতা, তিনি ২০০৬ সালের ৫ জুন ধরা পড়েছিল। সুলতান অন্য আরেকজন তালেবান নেতা মোল্লা মোহাম্মদ রহিমের সাথে আটক হয়েছিলেন।
সুলতান আমেরিকার আকাংক্ষিত তালিকায় ছিলেন। এবং আফগান কর্তৃপক্ষ তাকে তাদের হাতে তুলে দিয়েছে। ওয়াশিংটন পোস্ট বলছে যে তাকে ২০০৫ সালের ২ শে জুন আটক করা হয়েছিল।
চুসোক
একই দিনে উদযাপিত চন্দ্র সম্পর্কিত উৎসবগুলির জন্য, মধ্য-শরৎ উত্সব (চীনা প্রবাস এবং ভিয়েতনাম জুড়ে) এবং সুসকিমি (জাপান) চুসোক (কোরীয় ভাষায়: 추석; হাঞ্জা: 秋夕); আক্ষরিক অর্থে "প্রাক শারদিয়া", যা 'হাঙ্গাউই' নামেও পরিচিত (কোরীয় ভাষায়: 한가위;), একটি প্রধান ফসল উৎসব এবং উত্তর ও দক্ষিণ কোরিয়া উভয় অঞ্চলে তিন দিনের ছুটি পালিত হয়। এই উৎসব পূর্ণ চাঁদে ক্যালেন্ডারের ৮ ম মাসের ১৫ তম দিনে পালিত হয়। বিশ্বের অন্যান্য বহু ফসল উৎসবগুলির মতো এটিও শরৎকালিন বিষুবের চারপাশে অনুষ্ঠিত হয়, অর্থাৎ গ্রীষ্মের একেবারে শেষে বা শরতের শুরুর দিকে। এটি কোরিয়ার অন্যতম বৃহত্তম ঐতিহ্যবাহী ছুটির দিনগুলি এর মধ্যে একটি।
ভাল ফসলের উদযাপন হিসাবে, কোরিয়ানরা তাদের পৈতৃক শহরগুলিতে যান এবং  সংপ্যেওন (কোরীয় ভাষায়: 송편 ; হাঞ্জা: 松 餠) এর মতো কোরিয়ান সনাতনী ঐতিহ্যবাহী খাবার এবং 'শিন্দোজু' (কোরীয় ভাষায়: 신도주; হানজা: 新稻酒) এবং 'ডংডংজু' (কোরীয় ভাষায়: 동동주; হাঞ্জা: 浮 蟻 酒) এর মত ভাতের তৈরি সনাতনী ওয়াইন পরিবেশনের সাথে উৎসব এর মরসুম উপভোগ করেন। চুসোকের সাথে সম্পর্কিত দুটি প্রধান ঐতিহ্য রয়েছে: 'ছারে' (কোরীয় ভাষায়: 차례; হাঞ্জা: 茶 禮), বাড়িতে পূর্বপুরুষের স্মৃতিসৌধ পরিষেবা, যা যিশা নামেও পরিচিত), এবং 'সংমেয়' (কোরীয় ভাষায়: 성묘; হাঞ্জা: 省墓), পৈতৃক সমাধিতে পরিবারের পরিদর্শন ), যা সাধারণত বলচো সহযোগে করা হয় (কোরীয় ভাষায়: 벌초; হাঞ্জা: 伐草), সমাধির চারিদিকের আগাছা সরিয়ে পরিপাটি অথবা সুন্দর করে পরিষ্কার করা)। এর সঙ্গে বাংলাদেশের নবান্ন উৎসবের সঙ্গে মিল আছে।
উৎপত্তি
জনপ্রিয় বিশ্বাস অনুসারে, চুসোকের উৎপত্তি গাবে থেকে (কোরীয় ভাষায়: 가배; হাঞ্জা: 嘉 俳 · 嘉 排)। সিল্লা রাজ্যের তৃতীয় রাজার রাজত্বকালে (৫৭ খ্রিস্টপূর্ব? ৯৩৫ খ্রিস্টাব্দ) যখন দুটি দলের মধ্যে এক মাস ব্যাপী বুনন প্রতিযোগিতা চলেছিল, সেই সময় গাবে শুরু হয়েছিলো। গাবের দিনে, যে দলটি বেশি কাপড় বুনন করেছিল তারা জিতেছে এবং হেরে যাওয়া দলটি উত্তীর্ণ দলটির জন্য ভোজের আয়োজন করবে। বিশ্বাস করা হয় যে, এই উৎসবগুলির অংশ হিসাবে বয়ন প্রতিযোগিতা, তীরন্দাজ প্রতিযোগিতা এবং মার্শাল আর্ট প্রদর্শনী অনুষ্ঠিত হয়েছিল।
অনেক বিশেষজ্ঞও বিশ্বাস করেন যে, চাঁদের প্রাচীন শমনবাদী উদযাপন এর সময় ফসল কাটার থেকে চুসোক উদ্ভূত হতে পারে। স্থানীয় দেবদেবীদের এবং পূর্বপুরুষদের কাছে নতুন ফসল দেওয়া হয়, যার অর্থ চুসোকের উপাসনাটি পূজার আচার  হতে পারে। কিছু অঞ্চলগুলিতে, যদি ফসল না হয়, পূজার অনুষ্ঠান স্থগিত করা হয়, বা যেসব অঞ্চলে বার্ষিক ফসল হয় না, চুসোক উদযাপিত হয় না।
সনাতন রীতিনীতি
থাম্ব|টেবিল যার উপর অনেক ঐতিহ্যগত খাবার নৈবেদ্য রয়েছে সমসাময়িক দক্ষিণ কোরিয়ায়, চুসোকে, জনসাধারণ তাদের পূর্বপুরুষদের আত্মার প্রতি শ্রদ্ধা জানাতে বড় শহর থেকে তাদের নিজেদের শহরে ( জন্মস্থান/পৈতৃক বাসস্থান ) প্রত্যাবর্তন করে। তারা চুসোকে প্রচুর পরিমাণে ফসল উৎপন্ন করে এবং পরবর্তী বছরটিতে শেষের চেয়ে ভাল ফসল উৎপন্ন করার চেষ্টা করে। মানুষ খুব ভোরে পৈতৃক পূজার অনুষ্ঠান বা আচার সম্পন্ন করে। তারপরে, তারা গাছগুলি ছাঁটাই করে পূর্বপুরষদের সমাধির আশেপাশের অঞ্চলটি পরিষ্কার করার জন্য এবং তাদের পূর্বপুরুষদের কাছে খাবার, পানীয় এবং ফসল সরবরাহ করার জন্য তাদের নিকটবর্তী পূর্বপুরুষদের সমাধিসৌধে যান। দক্ষিণ কোরিয়ানরা পরিষ্কার আকাশ, শীতল বাতাসের কারণে শরত্কালকে বছরের সেরা মরসুম হিসাবে বিবেচনা করে এবং এটি একটি  ফসল কাটার সঠিক মরসুম। ফসল শস্য পূর্বপুরুষদের আশীর্বাদ হিসাবে মনে করা হয়। চুসোককে সাধারণত আমেরিকান ইংরেজিতে "কোরিয়ান থ্যাঙ্কসগিভিং" হিসাবে অনুবাদ করা হয়। যদিও বেশিরভাগ দক্ষিণ কোরিয়ানরা তাদের পরিবার এবং পৈতৃক বাড়িগুলি পরিদর্শন করেন, যদিও কোরিয়ার জাতীয় ফোক মিউজিয়ামে উৎসব অনুষ্ঠিত হয়। এই জাতীয় ছুটির দিনে ব্যাংক, স্কুল, ডাকঘর, সরকারি বিভাগ, স্টোর ইত্যাদিসহ অনেক জায়গা বন্ধ থাকে। এই সময় ভ্রমণ এর টিকিট সাধারণত তিন মাস আগে বিক্রি হয়ে যায় এবং রাস্তাঘাট ও হোটেলগুলিতে মানুষের ভীষন ভিড় থাকে।
ছারে
চুসোক চলাকালীন পৃত্তিপুরুষদের এবং অতীত প্রজন্মকে জ্ঞাপিত সম্মানের প্রতীক হিসাবে উদযাপিত এক অন্যতম পূর্বসূরী স্মরণীয় অনুষ্ঠান হলো 'ছারে'। এই আচারের মাধ্যমে পরিবারের পূর্বপুরুষদের জন্য স্মরণসভা এর আয়োজন করা হয়। পরিবার এর সবাই একত্রিত হয়ে ফসল সংগ্রহ করে, খাদ্য প্রস্তুত করে ও উপস্থাপন করার মাধ্যমে পৃত্তিপুরুষদের সেই খাদ্য উৎসর্গ করা হয়। এই আচারটি শারীরিক মৃত্যুর বাইরে আধ্যাত্মিক জীবনের ঐতিহ্যগত দৃষ্টিভঙ্গিকে প্রতিমূর্ত করে, মৃত্যু পরবর্তী আত্মা কে সম্মান করা যা তাদের বংশধরদের রক্ষা করার জন্যও কাজ করে বলে বিশ্বাস করেন। যে খাবারগুলি উৎসর্গ করা হয় তার উপর নির্ভর করে প্রদেশগুলিতে ঐতিহ্যগতভাবে বৈচিত্র্য রয়েছে, তবে সাধারণত নতুন চাল, চালের কেক (সংপ্যেওন) এবং ভালো মাংস, ফলমূল এবং শাকসব্জি উৎসর্গ করা হয়। ছারে উপলক্ষে টেবিলে খাবারের ব্যবস্থা ও সুসজ্জিত স্থাপন লক্ষণীয়: সনাতনী ভাত ও স্যুপ উত্তরে এবং ফল ও শাকসব্জি দক্ষিণে রাখা হয়; মাংসের পদগুলি পশ্চিম ও মাঝখানে পরিবেশন করা হয়। চালের পিঠা ও কিছু পানীয় যেমন মাকগোল্লি বা সোজু ( কোরিয়ান সনাতনী স্থানীয় পানীয় ) টেবিলের পূর্বদিকে রাখা হয়। এই বিবরণগুলি অঞ্চলভিত্তিক পৃথক হতে পারে।
সংপ্যেওন
থাম্ব|সংপ্যেওন চুসোক ছুটির দিনে প্রস্তুত এবং খাওয়া অন্যতম প্রধান খাবার হ'ল 'সংপ্যেওন' (হান্‌গল্: 송편), একটি কোরিয়ান ঐতিহ্যবাহী সনাতনী চালের পিঠা। এটিতে তিল, কালো মটরশুটি, মুগ ডাল, দারুচিনি, পাইন বাদাম, আখরোট, চেস্টনাট, জুজুব এবং মধু এর সহযোগে তৈরি স্টাফিং রয়েছে। সংপ্যেওন তৈরি করার সময়, পাইন-সূঁচের একটি জালিকা ন্যায় স্তরের উপর তাদের বাষ্পয়িত করা গুরুত্বপূর্ণ ও কঠিন কাজ। সংপ্যেওন শব্দে সং শব্দটির অর্থ কোরিয়ান ভাষায় একটি পাইন গাছ। পাইনের সূঁচগুলি কেবল সংপ্যেওনকে সুগন্ধযুক্ত সুবাসে সুবাসিত করার অবদান রাখে না, সংপ্যেওন এর সৌন্দর্য এবং স্বাদও প্রদান করে।
সংপ্যেওন তার আকারের দ্বারাও তাৎপর্যপূর্ণ অর্থ বহন করে। সংপ্যেওনের বাইরের চালের গুণ্ঠনটি একটি পূর্ণিমার চাঁদের আকারের মতো, তবে যখন স্টাফিংয়ের মোড়ক খোলা হয় তখন চালের গুণ্ঠনের আকারটি অর্ধচন্দ্রের মতো হয়। কোরিয়ান ইতিহাসে থ্রি কিংডম যুগের পর থেকে, একজন কোরিয়ান কিংবদন্তি বলেছিলেন যে এই দুটি আকার বাইকজে এবং সিল্লার মতো দুটি সেরা প্রতিদ্বন্দ্বী রাজত্বের ভাগ্যগুলিকে বিধান করেছিল। বাইকজের রাজা উজির যুগে একটি এনক্রিপ্ট করা উক্তি "বাইকজে পূর্ণ চাঁদ এবং সিল্লা অর্ধচন্দ্র" যা একটি কচ্ছপের পিঠে পাওয়া গিয়েছিল এবং এতে বাইকজেয়ের পতন এবং সিল্লার উত্থানের পূর্বাভাস দেওয়া হয়েছিল। ভবিষ্যদ্বাণীটি সত্য হয়েছিল যখন সিল্লা বাইকজেকে পরাজিত করেছিল। আর সেই সময় থাকে কোরিয়ানরা বিশ্বাস করেছে যে অর্ধ-চাঁদ আকারটি একটি উজ্জ্বল ভবিষ্যত বা বিজয়ের সূচক । অতএব, চুসোক এর সময়, পরিবারগুলি একত্রিত হয় এবং পূর্ণ চাঁদের অধীনে অর্ধ-চাঁদযুক্ত আকারের সংপ্যেওন খায়, উজ্জ্বল ভবিষ্যতের প্রত্যাশা করে।
হাংওয়া
চুসোক এর সময় খাওয়ার জন্য আরেকটি জনপ্রিয় কোরিয়ান খাদ্য হলো হাংওয়া। এটি একটি শৈল্পিক খাবার যা প্রাকৃতিক রং দিয়ে সুসজ্জিত এবং নকশা করা। চালের গুঁড়ো, মধু, ফল এবং শিকড় দিয়ে তৈরী হয় হাংওয়া। মানুষেরা বিভিন্ন রঙ, স্বাদ এবং স্বাদ প্রকাশ করতে ভোজ্য প্রাকৃতিক উপাদান ব্যবহার করে। এর সাজসজ্জা এবং পুষ্টির কারণে কোরিয়ানরা কেবল চুসোক এর সময়ই নয়, বিশেষ অনুষ্ঠানে যেমন বিবাহ, জন্মদিনের অনুষ্ঠানেও খাওয়ার রীতি লক্ষণীয়।
হ্যাঙ্গওয়ার সর্বাধিক বিখ্যাত ধরণগুলি হ'ল ইয়াকগওয়া, ইউগওয়া এবং দাশিক। ইয়াকগওয়া হ'ল ঔষধি কুকি যা ভাজা চালের ময়দার বল দ্বারা তৈরি হয় এবং ইউগওয়া একটি ভাজা কুকি যা ফুলকেও বোঝায়। দাশিক একটি চায়ের পিঠা যা মানুষ চায়ের সাথে উপভোগ করে।
বেকজু
চুসোকের একটি বিশেষ রীতি হলো মদ্যপান। এই মদ্যপানকে বলা হয় বেকসেজু (যার অর্থ "সাদা লিক্যুয়র"), অপর নাম সিনদোজু (যার অর্থ "নতুন চালের লিক্যুয়র") যা সদ্য ফলিত চাল দ্বারা প্রস্তুত।
গুকসুনদাং, যিনি একজন কোরিয়ান প্রচলিত লিক্যুয়র প্রস্তুতকারক, তিনি "ইহোয়াজু" (রাইস ওয়াইন) জমিয়ে রেখেছিলেন গোরিও সময়কালে (৯১৮-১৩৯২) থেকে, যা পরবর্তীকালে জোস্যন যুগের (১৩৯২-১৯১০) অভিজাতরা "সংজ্যলজু" নামে উপভোগ করেন। এটির "জাময়্যাং বেকসেজু" প্যাকেজটি বিভিন্ন ধরনের লিক্যুয়র প্রস্তুত করে - জায়াং বেকসেজু, জাং বেকসেজু, বেকওকজু - বলা হয় এগুলি মানুষের শক্তি বৃদ্ধি করে।
বড়রা বলেন, কেউ যদি পূর্বপুরুষদের পান করা এই মদ্যপান করে তবে সে আর কোনোকিছুকেই আর ভয় পায় না।
অন্যান্য
অন্যান্য খাদ্য যেগুলি প্রস্তুত হয়, সেগুলি হল - জাপ্চে, বুলগোগী, কোরিয়ান প্যানকেক ও ফলের মিশ্রণ।
চুসোকের উপহারের ইতিহাস
১৯৬০ এর দশকে, কোরিয়ান মানুষজন চিনি, সাবান, কন্ডিমেন্ট প্রভৃতি চুস্যকের উপহার হিসেবে নিজেদের ভাগ করে নিতে শুরু করে নিজেদের মধ্যে। পরবর্তীকালে কোরিয়ান অর্থনীতির সাথে সাথে উপহারগুলোরও পরিবর্তন আসে। ১৯৭০ এর দশকে কোরিয়ানরা চিরচারিত উপহারগুলির আরোও বিকল্প খুঁজে পান, যথা - রান্নার তেল, টুথপেস্ট, ইনস্ট্যান্ট কফি সেট, কসমেটিকস, টেলিভিশন, রাইস কুকার। ১৯৮০-র দশকে, তারা ফল, মাংস, কসমেটিকস এর সেটকে উপহার হিসেবে বেছে নেন। ১৯৯০ এর দশকে, চুস্যকে গিফট ভাউচার উপহার দেওয়ার প্রচলন ছিল। বর্তমানে, একবিংশ শতাব্দীতে, আরো বাস্তবসম্মত উপহার দেওয়া হয়, যেমন - অলিভ অয়েল, ভিনিগারের সেট, ইলেকট্রনিক ডিভাইস যা চুস্যকের জন্য সবচেয়ে জনপ্রিয় হয়ে উঠেছে।
উপহারের ধরন এবং মূল্য
কিছু অতি মূল্যবান উপহারও কেনা হয়ে থাকে চুস্যকে: এক কিলোগ্ৰাম বন্য পাইন মাশরুম, যেগুলি কৃত্রিম উপায়ে ফলানো না যাওয়ার দরুন মূল্যবান হয়ে থাকে (৫৬০,০০০ উওন) US$৪৮০.২৭ এবং লাল জিনসেং (নির্মিত) দ্রব্যসামগ্রী (১.৯৮ মিলিয়ন উওন) US$১৬৯৮.১১। সবচেয়ে মূল্যবান এবং অবাক করানোর মতো উপহার হলো লট্যে ডিপার্টমেন্ট স্টোর এ্রর, ছয় বোতল ওয়াইন, যার মূল্য প্রায় US$২৮,৩০১.৮৯ (৩৩ মিলিয়ন উওন)।
চুস্যকের উপহার সমূহ কোরিয়ার এক বিশাল ব্যবসার জায়গা, যেখানে উপহারের মূল্য আকাশ ছোঁয়া।
শিরম
শিরম (হান্‌গল্: 씨름)হল চুসোকের সবচেয়ে জনপ্রিয় খেলা, যেটি মূলত ছুটির দিনে খেলা হয়ে থাকে। শিরম, গোগুরয়েও সময়কালেও খেলা হতো, জ্ঞানী ব্যক্তিরা যার প্রমাণ পেয়েছেন । শিরম এর প্রায় ৫০০০ বছরের পুরনো ইতিহাস আছে বলে মনে করা হয়। দুজন প্রতিযোগী, একে অপরের সতবা (একটি লাল ও নীল ব্যান্ড) ধরে কুস্তি লড়ে। একজন খেলোয়াড়ের দেহের উপরাংশ মাটি ছুঁলে, সে হেরে যায় এবং বিজয়ী, হয়ে যায় চিওনহা জাঙ্গসা, বেকদু জাঙ্গসা অথবা হাল্লা জাঙ্গসা, যার অর্থ হলো "সর্ব শক্তিমান"। বিজয়ী একটি ষাঁড় ও এক কেজি চাল পায় পুরস্কার হিসেবে। নবীন-প্রবীন সকলের মধ্যেই এই খেলা জনপ্রিয় হওয়ায়, প্রায়শই এই প্রতিযোগিতা হয়, কিছু বিশেষ ছুটির দিনেই সীমাবদ্ধ থাকে না।
তেক্ক্যয়ন
তেক্ক্যয়ন (হান্‌গল্: 태껸 or 택견) হলো কোরিয়ার অন্যতম প্রাচীন মার্শাল আর্ট। জোস্যন সময়কালে এটি খুবই জনপ্রিয় ছিল। সে সময়ে এটি শিরম এর সাথে চুস্যক এবং অন্যান্য উৎসবে প্রদর্শন করা হতো। প্রকৃতপক্ষে হাতে হাতে লড়াই করার নিয়ম থাকলেও লোকজন সুবিধা মতো লাথির ব্যবহার করতেন। খেলোয়াড় ধাক্কা, লাথি, সোয়াইপের দ্বারা, তার প্রতিপক্ষের গতির ব্যবহার করে, প্রতিপক্ষের মোকাবিলা করে। বিভিন্ন গ্ৰামের মধ্যে টুর্নামেন্ট আয়োজিত হতো যা শুরু হতো বাচ্চাদের (এগি তেক্ক্যয়ন) দিয়ে এবং শেষ হতো বড়োদের দিয়ে।
জাপানের রাজত্বকালে (১৯১০-১৯৪৫) তেক্ক্যয়ন প্রায় অদৃশ্য হয়ে গিয়েছিল। কিন্তু বর্তমানে এটিকে কোরিয়ার সাংস্কৃতিক সম্পদ (১৯৮৩) এবং 'ইউএনইএসসিও ইনট্যানজিবল কালচারাল আইটেম' (২০১১) বলে মনে করা হয়।
গাংগাংসুল্লে
গাংগাংসুল্লে (হান্‌গল্: 강강술래) নাচ হলো একধরনের লোকনৃত্য যা চুসোকের রাতে পূর্ণচন্দ্রের নিচে প্রদর্শন করা হয়। মহিলারা চিরচারিত কোরিয়ান পোশাক হানবোক পরিধান করে, পরস্পরের হাত ধরে, গোল করে দাঁড়ায় এবং গোল বরাবর চলতে চলতে গান গায়। গাংগাংসুল্লে নামটি একই কথা পরপর বলার থেকে এসেছে যার প্রকৃত কোন অর্থ নেই।
এই নাচের উৎস জোস্যন যুগে, দক্ষিণের উপকূলীয় এলাকায়। গাংগাংসুল্লে নাচের একটি ভিডিও ক্লিপ দেখতে, এখানে ক্লিক করুন।
অন্যান্য লোকক্রীড়াগুলির মধ্যে, তারা নেওলত্তউইগি (কোরিয়ান প্ল্যাঙ্ক নামে পরিচিত) খেলে থাকে যেটি একটি চিরচারিত খেলা। এটি কাঠের বোর্ডে খেলা হয়।
জুলদারিগি
জুলদিরিগি (হান্‌গল্: 줄다리기) বা টাগ অফ ওয়ার খেলায় গ্ৰামের সকলে আনন্দের সাথে অংশগ্রহণ করত। মানুষজন, দুটো দলে ভাগ হয়ে যেত এবং প্রকৃতির নারী ও পুরুষ শক্তিকে চিত্রিত করত। এই খেলাকে কৃষিক্ষেত্রের একধরনের আচার বলে মনে করা হতো যার ওপর সেই বছরের কৃষির ভালোমন্দ নির্ভর করত। যদি নারীশক্তির প্রতীক দলটি জিতে যেত, তবে মনে করা হতো সে বছরের ফলন‌ ভালো হবে।
'সো-নোরি' হলো একধরনের হাস্যরস পূর্ণ অনুষ্ঠান যেখানে মানুষজন খড়ের তৈরি মাদুর পরিধান করে গরুর ছদ্মবেশ ধারণ করত এবং বাড়ি বাড়ি ডাক দিত একত্রিত হওয়ার জন্য ও খাবার ভাগ করে নেওয়ার জন্য।
মুরগির লড়াই (দাক সা উম)
কোরিয়ান মানুষেরা মুরগির লড়াই দেখত (হান্‌গল্: 닭싸움) এবং মুরগির লড়াই কৌশল রপ্ত করেছিল। যার থেকে অনুপ্রাণিত হয়ে পরবর্তীকালে একটি খেলার আবিষ্কার হয়।
খেলাটি খেলবার জন্য তারা দুটো সুষম দলে ভাগ হয়। একজনকে তার পা মুড়ে ওপরে করতে হবে এবং হাঁটু বের করে ধরে রাখতে হবে। খেলোয়াড়রা তখন একে অপরকে আক্রমণ করবে, তাদের হাঁটু অল্প ভাঁজ করা অবস্থায় এবং কারো পা মাটি ছুঁলে সে হেরে যাবে। শেষ খেলোয়াড় যার হাঁটু ভাঁজ করা অবস্থায় ওপরে থাকবে, সে বিজয়ী হবে।
এই খেলাটির মূল বিষয়টি হল শক্তি, গতি ও ভারসাম্য, বেঁচে থাকার জন্য একজনের লড়াই করার এই ক্ষমতা গুলো থাকা খুব জরুরি।
হোয়াতু
হোয়াতু (হান্‌গল্: 화투, গো স্টপ অথবা গোদোরি নামে পরিচিত) ১২ ধরনের, ৪৮টি কার্ডের খেলা। এই খেলার নিয়মগুলি এবং জল শব্দের উৎপত্তি ঘটে তুজিয়ন থেকে। প্রাথমিকভাবে হানাফুদা-র সাথে মিল থাকার দরুন এটি পরবর্তীকালে পরিবর্তিত হয়ে যায়। এটি একটি পর্বের মধ্যে দিয়ে যায়, যার ফলে বেস কালারের রঙ কমে চারটে হয় এবং পূর্বের থেকে পাতলা হয়। এটি ছড়ানো হতো, বস্তু সামগ্রীর বিপুল উৎপাদনের আকাঙ্খায়।
উত্তর কোরিয়ার চুসোক
একদিকে দক্ষিণ কোরিয়াবাসী চুসোক-এর দিনটি পরিবারের সদস্যদের সাথে আনন্দ করে কাটালেও উত্তর কোরিয়াবাসী কোনোপ্রকার পারিবারিক মিলনে অংশগ্রহণ করে না। কিছু জন, বিশেষত চাকুরীজীবিরা চুসোক পূর্বপুরুষদের কবরস্থানে ঘুরে আসার চেষ্টা করে। তবে সামাজিক ও অর্থনৈতিক সমস্যাগুলো, তাদের যাওয়ায় বাধা দিচ্ছে। তার উপর উত্তর কোরিয়ার অত্যন্ত খারাপ পরিকাঠামো, বিশেষ করে গণপরিবহন ব্যবস্থা খুব খারাপ হওয়ায়, তাদের পরিবারের সাথে দেখা করা অথবা পূর্বপুরুষদের কবরস্থানে ঘুরে আসা প্রায় অসম্ভব। উত্তর কোরিয়ার অতি সাধারণ গরিব মানুষেরা এরূপ সমস্যার সম্মুখীন হলেও, মধ্যবিত্ত ও এলিট শ্রেণীর মানুষেরা ছুটির দিনটি, নিজের ইচ্ছেমত কাটায়, সহজেই যেখানে ইচ্ছা সেখানে ঘুরতে যায়।
রজনীকান্ত সরকার
রজনীকান্ত সরকার মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। পেশায় পুরুলিয়া কোর্টের আইনজীবী ছিলেন।
আন্দোলন
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাঁরা সুদৃঢ় আন্দোলন করেন। ১৯৪৮ থেকে ১৯৫৬ সালের মধ্যে এই আন্দোলন তীব্র আকার নেয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
পঞ্চভূত স্থলম
পঞ্চভূত স্থলং শিবকে উৎসর্গ করা পাঁচটি মন্দিরকে বোঝায়,  প্রকৃতির পাঁচটি প্রধান উপাদানের প্রকাশকে প্রতিনিধিত্ব করে: পৃথিবী, জল, অগ্নি, বায়ু ও আকাশ। পঞ্চ "পাঁচ" নির্দেশ করে, ভূত মানে "উপাদান" এবং স্থল মানে "স্থান।" মন্দিরগুলি দক্ষিণ ভারতে, চারটি তামিলনাড়ুতে এবং একটি অন্ধ্রপ্রদেশে অবস্থিত। পাঁচটি উপাদান মন্দিরের পাঁচটি লিঙ্গে  নির্মিত বলে বিশ্বাস করা হয়, প্রতিটি লিঙ্গের নামকরণ করা হয়েছে উপাদানের উপর ভিত্তি করে।
৭ম শতাব্দীর তামিল সাইভা যাজকীয় কাজ, তেবারাং, যা নায়নার নামে পরিচিত এবং "পদল পেত্র স্থলং" নামে শ্রেণীবদ্ধ তামিল সাধু কবিদের দ্বারা লিখিত তেবারাং-এ প্রধান দেবতাদের সম্মান করা হয়। তামিলনাড়ুর চারটি মন্দিরের রক্ষণাবেক্ষণ এবং তামিলনাড়ু সরকারের "হিন্দু ধর্মীয় ও দাতব্য বৃত্তি বিভাগ" দ্বারা পরিচালিত হয়।
পঞ্চভূত
হিন্দুধর্ম অনুসারে, গ্রহের গোলক ও প্রকৃতির পাঁচটি প্রকাশের সংমিশ্রণে উদ্ভূত জীবন এবং বিভিন্ন প্রজাতি যেমন পৃথিবী, জল, অগ্নি, বায়ু ও আকাশ। সংস্কৃতে ভূত মানে যৌগ এবং মহাভূত বড় যৌগ নির্দেশ করে।
পাঁচটি মন্দির
তিরুবন্নামালাই মন্দিরে, শিব আগুনের বিশাল স্তম্ভের আকারে নিজেকে প্রকাশ করেছিলেন বলে কথিত আছে, এবং যার মুকুট ও পা দেবতা ব্রহ্মা ও বিষ্ণু খুঁজে পাননি। শিবরাত্রি ও কার্থিগাই দীপং উৎসবের সময় পালন করা প্রাচীন ঐতিহ্যের মধ্যেও এই প্রকাশের উদযাপন আজও দেখা যায়। অগ্নি লিঙ্গং জীবনের পৌরাণিক কাহিনী ব্যাখ্যা করে - কর্তব্য, পুণ্য, আত্মত্যাগ ও অবশেষে অগ্নি কল্পের শেষে তপস্বী জীবনের মাধ্যমে মুক্তি। ৭ম শতাব্দীর তামিল সাইভা যাজকীয় কাজ, তেবারাং, যা নায়ানার নামে পরিচিত এবং "পদল পেত্র স্থলং" নামে শ্রেণীবদ্ধ তামিল সাধু কবিদের দ্বারা লিখিত তেবারাং-এ প্রধান দেবতাদের সম্মান করা হয়। তামিলনাড়ুর চারটি মন্দিরের রক্ষণাবেক্ষণ এবং তামিলনাড়ু সরকারের "হিন্দু ধর্মীয় ও দাতব্য বৃত্তি বিভাগ" দ্বারা পরিচালিত হয়।
বদরুন্নেসা ডালিয়া
বদরুন্নেসা ডালিয়া, (জন্ম: ১ মার্চ ১৯৭০) যিনি ডালিয়া নামেও পরিচিত, হলেন একজন প্রধান ধারার নজরুলগীতি এবং রবীন্দ্রসঙ্গীতে পুরস্কার অর্জনকারী গায়িকা, অভিনেত্রী এবং সঙ্গীত শিক্ষক। ডালিয়া বিভিন্ন ধারার সঙ্গীতশিল্পী হিসেবে তার তার বহুমূখী প্রতিভার জন্য প্রসিদ্ধ।
মির্জাপুর, টাঙ্গাইল
মির্জাপুর বাংলাদেশের টাঙ্গাইল জেলার মির্জাপুর উপজেলার একটি শহর। শহরটি টাঙ্গাইল শহরের দক্ষিণ-পূর্বে এবং বাংলাদেশের রাজধানী ঢাকার  উত্তর-পশ্চিমে।
ওয়েস্ট সাইড স্টোরি (১৯৬১-এর চলচ্চিত্র)
ওয়েস্ট সাইড স্টোরি (West Side Story) ১৯৬১ সালের আমেরিকান প্রণয়মূলক সঙ্গীতধর্মী নাট্য চলচ্চিত্র। উইলিয়াম শেকসপিয়রের রোমিও অ্যান্ড জুলিয়েট নাটকের অনুপ্রেরণায় জেরোম রবিন্স এবং আর্থার লরেন্টস্ রচিত ব্রডওয়ে মিউজিক্যাল ১৯৫৭ সালের একই নামের অভিযোজিত চিত্রনাট্য অনুসরণে চলচ্চিত্রটি পরিচালনা করেন রবার্ট ওয়াইজ এবং জেরোম রবিন্স। অভিনয়ে ছিলনে ন্যাটালি উড, রিচার্ড বেইমার, রিতা মোরেনো, জর্জ চাকিরিস এবং রুস ট্যাম্বলিন। চিত্রগ্রহণ করেছেন ড্যানিয়েল এল. ফ্যাপ।
ত্রিপুরার উপমুখ্যমন্ত্রীদের তালিকা
ত্রিপুরার উপমুখ্যমন্ত্রী ত্রিপুরা সরকারের মন্ত্রিসভার সদস্য। সাংবিধানিক পদ নয়, এটি খুব কমই কোনো নির্দিষ্ট ক্ষমতা বহন করে। একজন উপ-মুখ্যমন্ত্রী সাধারণত স্বরাষ্ট্রমন্ত্রী বা অর্থমন্ত্রীর মতো মন্ত্রিপরিষদ পোর্টফোলিও রাখেন। সংসদীয় সরকার ব্যবস্থায়, মুখ্যমন্ত্রীকে মন্ত্রিসভায় "সমানদের মধ্যে প্রথম" হিসাবে বিবেচনা করা হয়; উপ-মুখ্যমন্ত্রীর পদটি জোট সরকারের মধ্যে রাজনৈতিক স্থিতিশীলতা এবং শক্তি আনতে ব্যবহৃত হয়।
ভারতীয় জাতীয় কংগ্রেস (জগজীবন)
কংগ্রেস (জগজীবন) ছিল ভারতের একটি রাজনৈতিক দল। জগজীবন রাম ভারতীয় জাতীয় কংগ্রেস (উরস) থেকে পদত্যাগ করার পর এটি ১৯৮১ সালের আগস্টে গঠিত হয়েছিল।
রাম তার নিজের একটি সর্বভারতীয় কংগ্রেস কমিটির (ইউ) সভা বৈঠক করেছিলেন, দলের নেতা দেবরাজ উরসকে দল থেকে বহিষ্কার করেছিলেন। এর প্রত্যক্ষ ফলস্বরূপ রামকে কংগ্রেস (ইউ) থেকে বহিষ্কার করা হয়।
দলটি ভারতীয় সংসদে একটি ছোট উপস্থিতি বজায় রেখেছিল কিন্তু ১৯৮৬ সালে রামের মৃত্যুর পর বিলুপ্ত হয়ে যায়।